रोर
वह लड़की जिसे घोड़ों से प्यार था
तुम जल्दी जाग गई।
हाँ। लॉटी परेशान हो रही थी इसलिए मैं उसे घुमाने ले गई।
लॉटी परेशान हो रही थी?
मैंने खाना बनाया।
हाँ, जानती हूँ।
-ए, मैं पूछना चाहता था… -आपको दस्तक देनी चाहिए।
माफ़ करना। मैं भूल जाता हूँ।
मुझे अपनी एकांतता चाहिए। हर कोई अपनी मर्ज़ी से ही घुस आता है।
यहाँ बस हम दोनों ही रहते हैं।
मैंने किसी कारण से पर्दा टाँगा है। मेरी अपनी भी ज़िंदगी है।
मैं नहीं चाहती कि आप हर समय मेरी ज़िंदगी में दख़ल दें।
तुम इन दिनों मुझसे काफ़ी नाराज़ लगती हो, बच्ची।
ऐसा नहीं है। और मैं बच्ची नहीं हूँ।
अगर तुम्हारी माँ यहाँ होती, तो उसे पता होता कि जिन बदलावों से तुम गुज़र रही हो,
-उस बारे में तुमसे कैसे बात करनी है। -हे भगवान।
नहीं… हाँ, उस बारे में भी।
पर इन एहसासों के बारे में भी।
जब मैं तुम्हारी उम्र का था, मुझे भूख लगती भी थी और नहीं भी।
ठीक है। पर माँ को गुज़रे काफ़ी अरसा हो गया है,
तो शायद अब आपको उनके गम से उबर जाना चाहिए।
तुमने सही कहा।
मुझे शहर में कुछ काम है। चलना चाहोगी? पहले की तरह।
-नहीं, मैं यहीं रहना चाहूँगी। -अकेली?
मैं अकेली नहीं हूँ। लॉटी मेरे साथ होगी।
पर उस लड़की का क्या, जो इसी सड़क पर आगे रहती है?
धर्मोपदेशक की बेटी?
वह तुम्हारी दोस्त नहीं है?
हम बचपन में मैदान में भागते रहते थे,
पर इसका यह मतलब नहीं कि हम दोस्त हैं।
ख़ैर, शायद उसे भी घोड़े पसंद हैं। तुम दोनों साथ मिलकर सवारी कर सकती हो।
पक्का मिली को पता भी नहीं होगा कि जनाना जीन क्या होता है।
पर मुझे वह हमेशा से पसंद थी।
वह हमेशा अपनी ही धुन में रहती है,
जो यहाँ की बाकी लड़कियों के बिल्कुल उलटा है।
रात को मिलते हैं, बच्ची। तुमसे प्यार है।
अलविदा।
यह लो।
तुम इतनी सुंदर हो।
सलून
मुझे तुम्हारे लिए खेद है, मिस।
मैं सारे विवरण बताकर तुम्हें उदास नहीं करूँगा,
पर तुम्हारे पिता को श्री साइलस मैकॉल को काफ़ी पैसे लौटाने थे।
और जब श्री मैकॉल ने वह पैसे माँगे,
तुम्हारे पिता ने पिस्तौल निकाल ली।
इसलिए श्री मैकॉल ने उन्हें गोली मार दी। आत्मरक्षा में, जो न्यायसंगत है।
उनका घोड़ा कहाँ है?
वह घोड़े पर शहर में आए थे, है न?
घोड़े अक्सर भाग जाते हैं, मिस। पर मैं सूचना फैला दूँगा।
मुझे बता देना अगर तुम्हें लाश को घर ले जाने में मदद चाहिए।
धन्य हैं वे जो शोक मनाते हैं, क्योंकि… क्योंकि उन्हें शांति मिलेगी।
यह सही समय नहीं है, मिली।
मुझे तुम्हारे पिता के लिए खेद है।
मुझे भी।
पर मैं बता दूँ, मैं किसी दिन स्वर्ग में दोबारा उनसे मिलने के लिए उत्सुक हूँ।
सच में?
तुम मेरे पिताजी से स्वर्ग में मिलने के लिए उत्सुक हो?
हाँ।
भले ही तुमने पृथ्वी में कभी उनके साथ समय नहीं बिताया?
क्योंकि, वह काफ़ी वयस्क थे।
-तुमने उनके कपड़े पहने हैं। -हाँ।
क्या यह शोक मनाने की प्रक्रिया का हिस्सा है?
नहीं। मैं किसी काम से शहर जा रही हूँ।
तो, तुमने भेस बदल रखा है?
कुछ वैसा ही।
जब भी मैं थोड़ी उदास होती हूँ, तो मैं वर्जिल्स अपोथकेरी में जाती हूँ।
मैं हमेशा तुरंत खिल उठती हूँ।
मैं वर्जिल्स में नहीं जाऊँगी।
मैं सलून में जाऊँगी उस कायर साइलस मैकॉल को गोली मारने।
-रुको, क्या… अभी? -हाँ।
पक्का तुमने सही साइलस को चुना है?
क्योंकि… एक साइलस एम. हैं, मैरी के पिता,
-और फिर एक साइलस एफ़. हैं, पर्ल के पिता… -मिली। चुप रहो।
चलो, लॉटी। चलो चलें। चलो।
-शाबाश। -जेन।
जेन, रुको।
रुको, जेन!
-क्या तुमने मुझपर बिस्कुट फेंका? -मैं तुम्हारे साथ चलूँगी।
तुम मेरे साथ क्यों चलना चाहोगी?
क्योंकि तुम्हें अभी एक दोस्त की ज़रूरत है।
हम दोस्त नहीं हैं।
हम दोस्त हुआ करते थे।
और तुम उन बालों और वेस्ट के कारण बेहद विमूढ़ लग रही हो।
अगर मर्द की तरह बदला लेना है, तो मर्दों की तरह कपड़े पहनने होंगे।
या एक विकल्प यह भी है कि बदला मत लो।
मिली, मैं नहीं चाहती कि तुम रास्ते भर बाइबल से उद्धरण सुनाते हुए मेरे साथ चलो,
या मुझे रोकने की कोशिश करो।
बाइबल। वह क्या है, कोई किताब?
तुमने ऐसी घुड़सवारी करना कैसे सीखी?
हमें शेरिफ़ को हमारी योजना बतानी चाहिए।
उसे पहले से पता है और उसे कोई परवाह नहीं है।
ख़ैर, किसी को उन्हें पूरी कहानी समझानी चाहिए।
कि मैरी के पिता पागल हो गए हैं और उन्हें जेल में डाल देना चाहिए,
ताकि वह अपने पापों के लिए पश्चाताप कर सकें।
और फिर तुम और मैं चर्च जा सकते हैं और जो तुम सोच रही हो,
वह सोचने के लिए माफ़ी माँग सकते हैं।
अगर तुम अब भी वही सोच रही हो तो।
क्या तुम हमेशा से इतनी बकबक करती हो?
हाँ। तुम हमेशा से ही शक्तिशाली और शांत थी।
स्कूल में बच्चे सोचते थे कि तुम गूंगी हो, याद है?
-हैलो। -ठीक है।
सुप्रभात, मिली।
मुझे तुम्हारा चश्मा अच्छा लगा।
धन्यवाद, एलेनॉर।
-यह नवीनतम तकनीक है… -वे तुम्हारा मज़ाक उड़ा रहे हैं।
रुको, जेन, नहीं। कृपया ऐसा मत करो।
तुम जीवन भर पछताओगी।
यह तुम्हारी आत्मा पर एक दाग़ होगा।
यह बचकाना और बुरा है, और तुम्हें कभी मेरे या हमारे सारे परिचितों के साथ
स्वर्ग में जगह नहीं मिलेगी।
और, शायद वे तुम्हें फाँसी भी दे देंगे।
यहीं रुको। मेरे घोड़े पर नज़र रखना।
मैं साइलस मैकॉल को ढूँढ रहा हूँ। वह इस जगह का मालिक है, है न?
-हाँ, पर वह यहाँ नहीं है। -तो कहाँ है?
पता नहीं। वह मुझे बताकर नहीं जाता है।
वह यह नहीं करना चाहता था, ईश्वर। उसे माफ़ कर दें! हम सभी को माफ़ कर दें!
-क्या हुआ? -मैंने तुम्हें बाहर रुकने को कहा था।
तुम धर्मोपदेशक की बेटी हो न?
हाँ।
पिताजी से कहना कि मुझे खेद है कि मैं चर्च नहीं आ रहा हूँ।
मैं हाल ही में काफ़ी व्यस्त था और मैं…
यहाँ से जाते ही मैं संदेश पहुँचा दूँगी।
और हम अभी यहाँ से जाएँगे।
जाने से पहले, साइलस कहाँ है?
तुम्हें यह जानकारी देने की ज़रूरत नहीं है।
बताओ।
वह यहाँ से लगभग 20 मील उत्तर में शिकार पर गया है।
ट्रबलसम रिवर के बग़ल में।
पर मैं होता, तो अकेले उससे भिड़ने नहीं जाता।
वह पिस्तौल चलाने में माहिर है और साथ ही बेहद गुस्सैल भी।
-वह 80 यार्ड दूर से मक्खी पर निशाना लगा सकता है। -क्यों?
क्या, "क्यों"?
वह ऐसा क्यों करेगा? मक्खी को गोली क्यों मरेगा।
हम ये ले जा रहे हैं।
वह… वह जानकारी देने की सज़ा के रूप में।
हम क्या करने वाले हैं?
हम वापस घर नहीं लौट सकते। अब हम डाकू हैं।
तुम वापस लौट सकती हो। पक्का तुम्हारे माता-पिता समझ जाएँगे।
तुम मज़ाक कर रही हो?
तुम जानती हो वे क्या करेंगे जब उन्हें पता चलेगा कि मैंने एक सलून में डाका डाला?
सलून में डाका मैंने डाला। तुम मेरी अनिच्छित साथी थी।
ख़ैर, अगर मैं घर लौटी,
तो… तो मुझे मेरे सात भाई और बहनों की देखभाल करनी होगी।
मुझे खाना पकाने और सफ़ाई करने
और चर्च बनाने में मदद करनी होगी।
मुझे एक पति ढूँढना होगा।
मुझे लगा था कि तुम यीशु के प्रति समर्पित हो।
ठीक है। ठीक है, ठीक है, ठीक है।
आज रात, हम यहीं रुकेंगे। कैंपिंग करेंगे, विचार करेंगे।
और फिर सुबह को,
हम कहेंगे कि हमारा अपहरण हुआ था और/या हम पर भूत चढ़ा था।
तुम जो मर्ज़ी कह सकती हो।
पर मैं ट्रबलसम रिवर जाऊँगी और उस कमीने को मार डालूँगी।
तुमने सुना नहीं उस बारमेन ने कहा था कि साइलस मक्खियों पर निशाना लगा सकता है?
तो, यह अच्छा है कि मैं कोई मक्खी नहीं हूँ।
जेन। वह शराब है।
अरे, धत् तेरी की, सच में?
मुझे लगा था कि यह पंच है।
क्या तुमने पहले कभी पी थी?
नहीं।
-तुमने? -बेशक़, नहीं।
शराब तुम्हें वैश्या या डायन बना देती है। कभी-कभी दोनों बना देती है।
-तुम्हें जिज्ञासा नहीं है? -नहीं।
क्या यह अजीब नहीं है कि लड़कियाँ बचपन में
घोड़ों से आसक्त होती हैं?
फिर जब वे बड़ी होती हैं, उन्हें बच्चों के साथ
रसोई में रहना पड़ता है।
हाँ, यह अजीब है।
पर तुम नहीं। तुम्हें अब भी घोड़े पसंद हैं।
हाँ।
मुझे वे डरावने लगते हैं।
तुम्हें बस उनसे जुड़ना सीखना चाहिए।
तुम नाचना चाहोगी?
नहीं। मुझे नहीं नाचना।
हाँ, तुम अब भी शोक मना रही हो।
तुम इसलिए नहीं नाच रही क्योंकि तुम उदास हो?
मुझे नाचना पसंद नहीं है। मुझे घुड़सवारी पसंद है।
बस इतनी सी बात है।
मुझे नाचने की अनुमति नहीं है।
क्योंकि…
इसका शैतान से कोई संबंध है।
मुझे याद नहीं है।
पर, कभी-कभी,
मैं अपनी माँ की हूपस्कर्ट पहनती हूँ।
और मैं नाचती हूँ और नचनिया होने का ढोंग करती हूँ।
यानी अच्छी नचनिया होने का जो कोई बुरा काम नहीं करती है।
आओ। आओ, तुम्हें कोशिश करनी चाहिए।
चलो। आओ।
पैर ऊपर।
या… या फिर जंपिंग डांस भी कर सकती हो।
शायद तुम्हें यह पसंद आएगा।
धत् तेरी की।
चलो, लॉटी।
मुझे पता है कि तुम अंदर हो, मैकॉल!
मेरे पास बंदूक है।
गोली मत चलना। हम निदोर्ष हैं।
यह वही है।
मिली? तुम यहाँ क्या कर रही हो?
मैं यहाँ क्या कर रही हूँ?
तुमने मुझे मरने के लिए छोड़ दिया था।
शुक्र है कि मैं ओल्ड डॉक हेनरी से मिली।
मैं नदी के उस पार चिकित्सा करता हूँ।
मेरे पिताजी और मैं कभी-कभी इनके साथ ईश्वर का संदेश पहुँचाते हुए
-दौरे पर जाते हैं। -मुझे लगा था कि वह मूर्ख है।
एक सेकंड।
-तुमने मुझे मरने के लिए छोड़ दिया था। -मैं तुम्हें लेने आने वाली थी।
बिल्कुल झूठ।
यह उसी समय जैसा था जब तुम स्कूल के बाद लायल थॉमस के साथ
सिगार पीने के लिए मुझे अकेला छोड़ गई थी।
यह तुम्हारे बारे में नहीं है।
यही समस्या है। मैं यहाँ तुम्हारे लिए अपनी जान जोखिम में डाल रही हूँ
और तुम इतनी आत्मलीन हो कि मेरी परवाह भी नहीं है।
-तुमने साथ चलने का फ़ैसला किया था। -क्योंकि तुम पागलपन कर रही थी।
-मैं गुस्से में हूँ। -तो?
क्या सभी गुस्सैल लोगों को अन्य लोगों पर गोलियाँ चलाते फिरना चाहिए?
-शायद। -तुमने धन्यवाद भी नहीं कहा।
तुम्हें मैकॉल के ठिकाने का पता भी न चलता अगर मैं साथ नहीं होती।
तो यही बात है। तुम्हें सराहना चाहिए?
-शायद। -ठीक है।
धन्यवाद, मिली।
अपने ख़ुद की ज़िंदगी से इतना ऊबने और अकेली होने के लिए धन्यवाद
कि तुम मेरे साथ चिपकी हुई हो।
-यह कड़वे शब्द थे। -मेरे पास शिष्टता के लिए समय नहीं है।
मेरे पिताजी का घोड़ा वहीं है। देखा?
और उस पर वह जीन है जो वह मुझे देने वाले थे।
तो मैं उनका घोड़ा वापस लूँगी,
उनका जीन वापस लूँगी और मैं यहीं इंतज़ार करुँगी
जब तक साइलस मैकॉल वापस नहीं लौटता
और मैं उसके आँखों के बीच गोली मारूँगी।
तो तुम नज़ारा देख सकती हो…
या उस बूढ़े को उठाकर यहाँ से निकल सकती हो।
उठाकर?
ठीक है, डॉक। वह नहीं आएगी। चलो चलें।
-क्या हो रहा है? -पता नहीं।
वह मर गए।
हम क्या करें?
कुछ नहीं। बूढ़ा प्राकृतिक कारणों से मरा।
वह एक अच्छे ईसाई हैं। इन्हें उचित रूप से दफ़नाना होगा।
-इन्हें उठाने में मदद करो। -मेरे पास समय नहीं है।
इन्हें उठाने में मदद करो, वरना मैं चिल्लाऊँगी!
कभी-कभी औरत पूरी तरह से पागल हो जाती है।
-जाओ छुपो। -इस लाश का क्या?
हाँ, पर फिर भी मैंने उसके साथ संभोग किया।
कौन हो तुम?
अपना काम बताओ।
अरे, शुक्र है आप यहाँ हो। हे भगवान। अरे, भगवान का शुक्र है।
हम बहुत डरे हुए थे, पर अब आप साहसी, शक्तिशाली मर्द यहाँ आ गए हो।
क्या मैं तुम दोनों को जानता हूँ?
नहीं। मेरा नाम सैडी है। यह मेरा भाई क्लेटन है।
हम चर्च से घर लौट रहे थे जब, बैम! डाकुओं ने हमारा अपहरण कर लिया।
यह सच है?
हाँ।
वह लाश किसकी है?
डाकुओं में से एक की।
वह बूढ़ा लगता है।
शायद आपके आने से वह डर गया।
जैसे ही उसने आपकी आवाज़ें सुनी, वह ज़मीन पर गिर गया।
फिर बाकी डाकू इन जंगलों में भाग गए।
बेहतर होगा तुम अंदर आओ।
माफ़ करना। मुझे एहसास नहीं हुआ कि मैं कितनी भूखी थी।
वह इतना शांत क्यों है?
आप जानते ही हो लड़के कैसे होते हैं। वे भावनाएँ ज़ाहिर नहीं करते हैं।
मैं हमेशा उससे कहती हूँ, "तुम्हें भावनाएँ ज़ाहिर करनी चाहिए। चाहे जो भी तुम्हारे दिल में हो।
चाहे वह कितना ही भद्दा क्यों न हो। वरना तुम्हारा दम घुटेगा।"
कुछ पुरुष शक्ति और संकल्प ज़ाहिर करने के लिए शांत रहते हैं।
पर मैं नहीं। मैं पूरी तरह ज़ाहिर करता हूँ।
बाहर वह घोड़ा तुम्हारा है? भूरा वाला?
हाँ। क्यों?
वह बूढ़ा लगता है।
वह बेकार घोड़ा है।
शायद मैं वह अपनी बेटी को दे दूँगा। उसे घोड़े पसंद हैं।
-यानी मैरी को? -धत् तेरी की, मिली। हटो।
तुम उसे जानती हो?
हम साथ स्कूल गए थे। इसलिए हम यहाँ आए हैं।
क्या उसने तुम्हें यहाँ भेजा?
हाँ। वह चाहती थी कि हम आपको एक संदेश पहुँचाएँ।
हम काफ़ी अरसे से संपर्क में नहीं हैं।
हमें पता है। उसे इसका दुःख है।
क्या वह इस मनमुटाव के लिए मुझे दोषी समझती है?
हाँ।
उसने कहा, वह आपको इतना नीच होने के बावजूद माफ़ कर सकती है,
पर इतने लापरवाह पिता होने के लिए नहीं।
क्या वह इसलिए अब भी डिडलिंग डोराज़ के यहाँ काम कर रही है?
शायद। उसने यह भी कहा कि…
वह आपसे निराश है।
क्योंकि आप लोगों का ख़ून करते फिरते हैं।
क्योंकि आपको अच्छा पिता बनने के बजाय लोगों में खौफ़ भरने की ज़्यादा परवाह है।
पर, मर्द… मर्द ऐसा ही होता है।
मर्द यही करते हैं।
क्या सभी मर्द अपने भाई की पत्नी के साथ सोते हैं?
तुम्हें इस बारे में कैसे पता?
मुझे पर दोष मत डालिए। मैं तो बस दूत हूँ।
मैरी… मुझे वह याद है।
यह वही नहीं थी जो हर शुक्रवार को स्कूल के पीछे
-जज के बेटे के साथ संभोग करती थी? -हाँ। हाँ, शायद।
वह कामोत्तेजना में इतनी चिल्लाती थी। वह पूरे क्लास को सुनाई देता था।
वह गणित में अच्छी थी, वह अपना व्यवसाय भी चला सकती थी।
-ख़ैर, शायद वह अच्छी थी। -बस करो!
कृपया बस… बस करो।
मैरी से कहो मुझे माफ़ कर दे।
मुझे पता है मैं निकम्मा हूँ।
पर कृपया, मैं अनुरोध करता हूँ, बस उसे घर लौट आने को कहो।
मैं अनुरोध करता हूँ।
यह दर्द…
भगवान।
काश कोई मेरे सिर में गोली दाग़ दे।
माफ़ करना।
हम ऐसा नहीं कर सकते।
अरे, कृपया।
कृपया, तुम्हें कहना होगा।
मैरी को माफ़ी में दिलचस्पी नहीं है। वह बेकार है।
तुम्हारी अंतहीन पीड़ा ही काफ़ी है।
पर हम वह घोड़ा उसके पास ले जा सकते हैं। भूरा वाला।
पता नहीं वह स्वीकार करेगी या नहीं, पर हम कोशिश कर सकते हैं।
तुम्हें कैसे पता कि वह अपने भाई की पत्नी के साथ सोया था?
मेरे पिताजी धर्मोपदेशक हैं।
लोग उनके साथ कई तरह की जानकारियाँ साझा करते हैं।
मदद के लिए धन्यवाद, मिली।
-तुम उसे भीख माँगते हुए देखना चाहती थी। -हाँ।
और पक्का वह तुम्हें मार देता।
और तुम मेरी सबसे अच्छी दोस्त हो।
मैं लॉटी पर सवार हूँगी।
तुम मेरे पिताजी के घोड़े पर सवार हो सकती हो।
नहीं। जेन, मुझे… मुझे घुड़सवारी नहीं आती है।
यह आसान है। मैं तुम्हें सिखा सकती हूँ।
तैयार हो?
जीन पर सवारी करना ज़्यादा आसान है।
तुम बातें कर रही हो।
मैं सवारी करते हुए बातें कर सकती हूँ।
हाँ, वह लड़की कह रही है जो घोड़ों से डरती थी।
-चलो, चलो चलें। -मैं अभी भी डरी हुई हूँ।
हमें भावनात्मक रूप से पीड़ा देने के लिए और मर्द ढूँढने चाहिए।
चलो, मिली। साथ रहने की कोशिश करो।
कोशिश कर रही हूँ। अगर मैं गिर गई तो? क्या घोड़े से गिरना संभव है?
सेसिलिआ अहर्न की किताब पर आधारित
उप-शीर्षक अनुवादक: मून कलिता